Zadaća: Kristina Samardžić Diagne

**Istraživački dizajn- MALO n**

**Istraživački problem: Trebaju li sindikalne organizacije u Hrvatskoj predstavljati i strane radnike ?**

Sindikalni pokreti i organizacija u svojim temeljima ima socijalnu pravednost, jednakost i solidarnost s ciljem zastupanja i očuvanja radničkih prava. I zato prirodno dolazi da jedinku koju označavamo kao radnika naslanjamo na sindikalne organizacije. S obzirom da je u Republici Hrvatskoj u posljednje vrijeme „strani radnik“ vrlo učestala kategorija, postavlja se pitanje mogu li i takvi radnici imati sindikalnu kuću. Ovaj istraživački problem proizlazi iz specifičnog statusa stranog radnika koji značajno ovisi i zavisi o poslodavcu kod kojeg je zaposlen. Kroz razgovor s predstavnicima sindikata valjalo bi dobiti uvid u njihova promišljanja na temu učlanjivanja stranih radnika u njihove sindikate te smatraju li da sindikati trebaju zauzeti proaktivniju ulogu u svojem pristupu prema stranom radniku.

Način prikupljanja podataka: intervju „lice u licem“ s predstavnicima sindikata

n- 6 glavnih sindikata u Hrvatskoj

Nakon provedenog intervjua s predstavnicima hrvatskih sindikata, dobit ćemo rezultate s kojima ćemo imati uvid u njihove poglede na stranog radnika kao člana njihovih sindikata. Dobiveni rezultati bit će nam realni prikaz „stanja na terenu“. Ipak ti rezultati, neće nam u potpunosti odgovoriti na istraživačko pitanje, već ćemo njima dobiti samo stav sindikalnih organizacija u Hrvatskoj. Kako bismo dalje došli do odgovora na istraživačko pitanje, potrebno je uključiti i propitati i druge dionike na tržištu rada, kao i proširi teorijski okvir u smjeru analize, tko su predstavnici stranih radnika u Hrvatskoj, je li uopće postoje i imaju li oni pravo na neki tip „predstavništva“.

**VELIKO N**

**Istraživački problem: sindikati na razini EU-a i strani radnik kao njihov član**

**Istraživanje** će obuhvati analizu više od 60 sindikalnih organizacija unutar EU-a. Težnja je propitati stav sindikata na razini EU-a i njihovu otvorenost prema stranom radniku kao njihovog člana. Sindikalni pokreti i organizacija u svojim temeljima ima socijalne pravednost, jednakosti i solidarnost s ciljem zastupanja i očuvanja radničkih prava. I zato prirodno nam dolazi da jedinku koju označavamo kao radnika naslanjamo na sindikalne organizacije. U tako postavljenom odnosu, izgledno je da sindikalna organizacija zastupa i stranog radnika.

Nakon provedene ankete među sindikalnim organizacijama dobit ćemo pokazatelje o članstvu stranih radnika u sindikatima u EU-u. Također, rezultati će nas uputiti postoji li neka alternativna udruženja stranih radnika koja nisu klasični sindikati, ali imaju tzv. „predstavničku snagu“ i koji mogu potencijalno zaštiti ili unaprijediti radnička prava.

**Slučaj studija**

**Istraživački problem: Sindikat XY – interkulturalni aspekt**

Sindikati koji u svoje članstvo uključuju i strane radnike imaju pravovaljan položaj za podupiranje politike interkulturalne integracije koja lokalnim/domaćim radnicima omogućuje da izbjegnu zamke rasizma i ksenofobije, istovremeno osiguravajući da strani radnik i ima jednaku mogućnosti zapošljavanja i adekvatne zaštite njihovih prava. XY sindikat u Hrvatskoj ima 40% članstva stranih radnika i time je svoje temelje vrijednosti poput jednakosti i solidarnosti proširio i sa interkulturalnim aspektom. Istraživanje će detaljno propitati na temelju čega se sindikat otvorio stranim radnicima, razumije li solidarnost kao koncept koji prelazi samo korelaciju s radničkim pravom, već ga povezuje s čovjekom kojem je potrebna podrška u novoj lokalnoj zajednici.